Toshkent viloyatida deputat ayol tibbiy niqoblar tikib bepul tarqatmoqda (foto)

Toshkent viloyati hokimligi axborot xizmati Quyi Chirchiq tumanida tibbiy niqoblar tikib odamlarga bepul tarqatayotgan deputat ayol haqida ma’lumot berdi.

Xalq deputatlari Quyi Chirchiq tuman kengashi deputati Firuza Ergasheva o‘z qo‘llari bilan tikilgan yuzdan ortiq tibbiy niqoblarni deputatlikka saylangan 30-“Surum” saylov okrugi aholisi uchun bepul tarqatishda tashabbus ko‘rsatdi, deyiladi Toshkent viloyati hokimligining xabarida.

 
Avval Xonanda Munisa Rizayevaning jamoat joyida niqobsiz yurgani uchun javobgarlikka tortilgani, farg‘onalik tadbirkorning kuniga 40 ming dona tibbiy niqob tayyorlab, dorixonalarga 400 so‘mdan yetkazib berayotgani, boshqa bir farg‘onalik tadbirkor esa 30 million so‘mlik oziq-ovqat mahsulotlari, tibbiy niqob va shaxsiy gigiyena vositalari bepul tarqatgani, uchtepalik ayol tibbiy niqoblarni tikib, bepul tarqatayotgani haqida xabarlar berilgan.